WAT Woord van die Week: hanepootArgieffoto (Foto: HardyS, Pixabay) Woord: hanepoot Betekenis: 1. Poot van ‘n hoenderhaan. 2. Wit of rooi tafeldruif met groot, stywe korrels wat vir die maak van wyn en veral rosyntjies gebruik word. 3. Soet tafel- of dessertwyn van hierdie druiwe gemaak. Waar kom dit vandaan? In betekenis 1 uit Nederlands hanenpoot. In betekenis 2 en 3 eufemisties vervorm uit Nederlands hanekloot (kloot “testikel”). Die druifsoort word so genoem vanweë die groot, stywe, peervormige korrels. Sowel hanenpoot as hanekloot is in Nederlands as benaming vir verskillende plante gebruik, maar nie vir die druifsoort nie. Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.